<<แหล่งสร้างสม อมตากายา>>

     นิมมานต์ซอย 17 ร้านอยู่ตรง 4 แยก ตรงข้ามร้านจริณ จังหวัดเชียงใหม่ครับ

<<พระอาจารย์ เทศนาเจริญพร>>

     ซอยกรรไกรทอง หรือ ศิริมังคลาจารย์ ซอย 7 เป็นที่รู้จักกันดีและเริ่มโด่งดังจากการที่คนมักมาถ่ายรูปกันมากมาย เพราะมีมุมที่ดูดีและที่สำคัญคือ มันฟรีนั่นเอง 555+ สำหรับร้าน ชีวิตชีวานี่ ดูโดดเด่นและตัดกับถาพหลังของร้านที่เป็น Spa พอสมควร ไม่ต้องบอกก็พอรู้ว่า เจ้าของเดียวกัน 555+ ร้านเรือนกระจกของเรานั้น เป็นร้านแรกที่ได้นำ Bing su มาแกรนด์โอเพ่นนิ่งที่เชียงใหม่ (เค้าเคลมว่างั้น 555+) จนเป็นกระแสฮือฮาอยู่พักนึง คนต่อคิวรอทานกันย๊าวยาว แล้วก็ตามกันไปทานกันเรื่อยๆยังกะวัวตาย Buffalo ล้มกันเลยทีเดียว 555+

    เดินเข้าไปในร้านค่อนข้างคับแคบเอาเรื่อง เด็กน้อยผู้หลักผู้ใหญ่นั่งโซฟาด้านในตากแอร์กันตอนยอนๆกันอย่างแฮปปี้ พอเราได้รับเมนูพร้อมกระดาษสั่งอาหารมาไว้พิจารณา ก็โกยทีมงานออกมา นั่งใต้ร่ม out door กันก็ได้ 555+ ร้านให้เราได้โซโล่กับ Bing su กันพอหอมปากหอทคอ คือ Melon Mascarpone bing su, Strawberry cheese cake bingsu, Mango stick rice bingsu และ Cocoa Lava bingsu ทุกตัว 169 บาท ยกเว้นเมลอน 199 บาทจ๊ะ น้ำฟรี บริการตนเอง เห็นแอบมีส้มลอยตุ๊บป่องอยู่ในโถด้วย พร้อมรหัส Wifi แอบซ่อนอยู่เบาๆ เราเมียงมองโต๊ะข้างๆแล้วถ้วยใหญ่ไม่หยอก 555+ ลงเมนูที่อยากโดนในกระดาษแจ้งความจำนง บอกเลขโต๊ะและจำนวนคน แล้วเดินไปให้ที่เคาร์เตอร์เพื่อชำระเงิน กลับมารอบรรเลงเพลงยุทธ์วัดกันหน่อยจ๊ะ...


<<ฝึกฝนริดรอน อริศัตรู >>

     - Strawberry cheese cake bingsu (169 บาท) ????????????????: น้ำแข็งไสรสนมเข้มข้น 100% (เค้าว่างั้น 555+) สีขาวโพลนสวยเนื้อละเอียด นุ่มดี ด้านในมี cheese cake และครัมเบิ้ล ที่เสริมความหวาน มัน และรสสัมผัสกรุบๆ ประดับด้วยสตรอเบอร์รี่สด 2 ลูกโตดีใช้ได้ หั่นวางอยู่ด้านบน พร้อมราดซอสสตรอเบอร์รี่ หวานอมเปรี้ยว เสริมรสชาต แต่ถ้าใครไม่ซะใจ สาดเพิ่มได้จากในกาใบน้อยที่เค้าให้มาเพิ่ม ดีงามไม่ธรรมดาครับ

     - Cocoa Lava bingsu  (169 บาท) ????????????: วิปครีมด้านบนที่ดูข้นเหนียว สีน้ำตาลเข้มดูน่าทาน ปกคลุมน้ำแข็งไสของเรา ซึ่งแอบซ่อนข้าวพองรสช็อกโกเม็ดเล็กเม็ดน้อยที่อยู่ด้านใน ละเลงซอสช็อกโกแลตในกาใบน้อย ที่หวาน ขม เพิ่มเติมกันได้ตามปราถนา แต่ยังไม่ค่อยโดนครับ ด้วยความเคารพ...

<<รอบรู้ ประเมินอำพันวิชชา>>

     >รสชาติ – 3.75/5 : วัตถุดิบและรสสัมผัสดี น้ำแข็งละเอียด นุ่ม ละมุนดี ได้รสหวาน มัน หอม ดีเลยครับ สตรอเบอร์รี่สด หอม หวานดี ทานรวมๆกันแล้วลงตัวเข้ากันดีใช้ได้ สีสันสวยงามน่าทานดีใช้ได้ แต่ลาวา ช็อคยังไม่โดนเท่าไหร่ รู้สึกยังธรรมดาไป ด้วยความเคารพ...

     >ราคา – 4/5 : พอคบหาได้ฉันมิตรสนิท คุณภาพถือว่าดีใช้ได้เลยครับ สู้รบปรบมือกับร้านแนวนี้ได้สบายๆ ส่วนปริมาณก็คุ้มค่าต่อสตางค์ที่เสียไป ถ้วยใหญ่ท้อปแน่นใช้ได้ ไส้เพียบ จะเสียก็แต่ ลาวา ช็อค (อีกแล้วเหรอ...555+) ที่ยังดูไม่ค่อยเข้าตาเท่าไหร่เท่านั้น แต่รวมๆแล้ว น้อง GB ก็แฮปปี้ดีไม่น้อยนะจ๊ะ
 
     >บรรยากาศ – 4/5 : ร้านกระจก ตกแต่งแนวแนวเรียบๆแต่ชิคๆด้วยการผสมผสานสีขาว ดำ และวัสดุไม้และเหล็ก เรือนกระจกโชว์โครงสร้างเหล็กและเน้นกระจก ภายในมีโชว์ลายอิฐกันพอได้อาร์ทๆ ลามมาด้านนอก ตกแต่งด้านนอกหน้าร้านด้วยต้นไม้พอหอมปากหอมคอ โต๊ะ-เก้าอี้เน้นงานไม้ มีประมาณ 10 โต๊ะ โต๊ะเล็กไปหน่อย เก้าอี้พอนั่งทานได้ สะอาดและเป็นระเบียบดีครับ

     >บริการ – 3.5/5 : น้องๆพนักงานยิ้มแย้มแจ่มใสและสุภาพดี ให้คำแนะนำดีใช้ได้ เชียร์แขกพอประมาณ อาจล่าช้าเรื่องเคลียร์โต๊ะนิดหน่อย การตระเตรียมใช้เวลาไม่นาน สถานที่จอดรถ หน้าร้านประมาณ 3-4 คัน แต่ทอดยาวไปได้ในซอยพอประมาณครับ

<< บรรลุศาสตรา แก่กล้าการยุทธ์ >>

     ไม่ธรรมดา น่าไปทดสอบฝีมืออีกหลายๆรอบ

 ===================================

     “ รีวิวทุกฉบับ ไม่เหมาะสำหรับเจ้าของร้านใจแคบ หลงใหล หมกมุ่น และผู้ที่ไม่รู้จักผิดชอบชั่วดีของตนเอง โปรดอย่าทำตัวโลกแคบ ควรหัดเปิดหูเปิดตาเปิดกะลาเปิดใจกันบ้าง เพื่อการปรับปรุงในทุกๆด้าน ลูกค้าคือพระเจ้า พระเจ้ามีดี มีงี่เง่าบ้าง มันเป็นเรื่องปกติ แต่...พระเจ้าเอาตังมาให้คุณใช้ ไม่ได้ขอทานฟรีนะครับ ”

Just enjoy it…!!!  Flamboyant and frank review by GB.